钦定古今图书集成/历象汇编/岁功典/第098卷 > 《皇极经世》 > 观物外篇
## 钦定古今图书集成/历象汇编/岁功典/第098卷 > 《皇极经世》 > 观物外篇

“《极南大暑》，极北大寒。”故南融而北结，万物之死地也夏则日随斗而北，冬则日随斗而南，故天地交而寒
暑和，寒暑和而万物乃生也。

〈注〉张氏《衍义》曰：天之阳在南，阴在北，地之阳在北，阴在南，天之南，阳在上，故极南大暑，见乎地者融而为水，地虽有阴，乃能伏阳故也。天之北，阴在上，故极北大寒，见乎地者结而为山，地虽有阳，为阴所伏故也，盖阳性熙，其极则融，阴性凝，其极则结也。鲍氏《发微》曰：“地之北宜寒而下者气热，南宜热而高者气寒”，从天也。水，柔也，属阴，以阴不胜阳，故为阳用。山，刚也，属阳，以阳不胜阴，故为阴用。是以形则从乎地之柔刚，气则从乎天之寒暑。极阳极阴，气非中和万物不生，故为死地。惟天地交，寒暑利，则万物生。

《五经通义》。